
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๓
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันเสาร์ที่  1๒  ธันวาคม  พ.ศ. ๒๕๖๓
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑.
ก. จงแสดงคำปณามและปฏิญญาทั้งบาลีและคำแปล

ข. จงแสดงธรรมชาติของ จิต เจตสิก รูป นิพพาน โดยสังเขป (แสดงบาลีโดยเฉพาะด้วย)     
๒.  
ก. แสดงความหมายของจิตดังต่อไปนี้

     อกุศลจิต    อเหตุกกุศลวิปากจิต    มหากุศลจิต    รูปาวจรจิต    อรูปาวจรจิต

 ข. คำว่า “สหคตํ”  มีกี่อย่างคืออะไรบ้าง จงแปลด้วย ?

๓.  ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒         ข.  โทสมูลจิต ๒           
ค.  โมหมูลจิต ๒

ง.  ปฐมฌานวิปากจิต ๑                       จ.  ทุติยฌานผลจิต
๔. ให้จำแนกจิต ๑๒๑  มาโดยชาติเภทนัย  และภูมิเภทนัย
๕. เจตสิก ๕๒ นั้น เมื่อว่าโดยราสีมีเท่าใด   คืออะไรบ้าง   และในราสีหนึ่ง ๆ มีจำนวนเท่าใด  คืออะไรบ้าง ?
๖. จงแสดงสัมปโยคนัยในอกุศลเจตสิก ๑๔ มาดู ?  

๗. จงแสดงสังคหนัย  ในจิตดังต่อไปนี้  ว่ามีเจตสิกประกอบได้เท่าไร  คืออะไรบ้าง ?

ก.  โลภมูลจิตดวงที่ ๒

ข.  หสิตุปปาทจิต
ค.  มหากุศลจิตดวงที่ ๘

ง.  มหากริยาจิตดวงที่ ๖

จ.  ฌานจิต  ๖๗
๘.
ก. ให้แสดงคาถารูปปรมัตถ์  พร้อมคำแปล
ข.  ในรูป  ๒๘  นั้น  เมื่อจัดเป็นประเภทใหญ่  และประเภทเล็กแล้วมีจำนวนเท่าไร  คืออะไรบ้าง ?

๙.  
ก. ให้แสดงความหมายและรูปในแต่ละสมุฏฐานว่ามีจำนวนเท่าไร  คืออะไรบ้าง ?   ดังนี้    
 เอกสมุฏฐานิกรูป    ทวิสมุฏฐานิกรูป   ติสมุฏฐานิกรูป   จตุสมุฏฐานิกรูป   นกุโตจิสมุฏฐานิกรูป 
ข. ให้แปลคาถาดังต่อไปนี้


        
อฏฺฐฃวีสติ   กาเมสุ
         
โหนฺติ   เตวีส  รูปิสุ



สตฺตรเสวสญฺญฃีนํ


อรูเป  นตฺถิ  กิญฺจิปิ ฯ
๑๐. จงแสดงนิพพาน ๑  นิพพาน ๒  และ นิพพาน ๓ พร้อมความหมายตามลำดับ
---------------------------------------------
ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๖๓
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  13 ธันวาคม  พ.ศ. ๒๕๖๓
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
๑.
ก.  สัทธรรมมีกี่อย่าง  คืออะไรบ้าง  ให้แสดงความหมายด้วย ?   

ข.  เมื่อสรุปความแล้วธรรมชาติของจิตมีเท่าไร  คืออะไรบ้าง ?
   

ตอบ
ก.  สัทธรรมมี  ๓  อย่าง  คือ
     
๑.  ปริยัติสัทธรรม   ได้แก่   พระบาลี  และอรรถกถา
     
๒.  ปฏิบัติสัทธรรม   ได้แก่   การรักษาศีล  การถือธุดงค์  การเจริญสมถกรรมฐาน  และวิปัสสนากรรมฐาน
     
๓.  ปฏิเวธสัทธรรม   ได้แก่   มรรค  ผล  นิพพาน  ฌาน  อภิญญา
ข.  เมื่อสรุปความแล้วธรรมชาติของจิตมี  ๓  ประการ
      
๑.  มีการรับอารมณ์อยู่เสมอ
      
๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
      
๓.  ทำให้สิ่งที่มีชีวิต  และไม่มีชีวิตวิจิตรพิสดาร
๒. จิตมีกี่ประเภท  คืออะไรบ้าง ?  ยกบาลีขึ้นแสดงด้วย ?

ตอบ
จิตมี  ๔  ประเภท  คือ  กามาวจรจิต  รูปาวจรจิต  อรูปาวจรจิต  โลกุตตรจิต  
ดังมีบาลีแสดงว่า  ตตฺถ  จิตฺตํ  ตาว  จตุพฺพิธํ  โหติ  กามาวจรํ  รูปาวจรํ  อรูปาวจรํ  โลกุตฺตรญฺเจติ
๓.  
ก. คำว่า “นิยตโยคีเจตสิก” และ “อนิยตโยคีเจตสิก” หมายความว่าอย่างไร มีจำนวนเท่าไร อะไรบ้าง ? 

      
ข. คำว่า “นานากทาจิเจตสิก”  “กทาจิเจตสิก” และ “สหกทาจิเจตสิก” หมายความว่าอย่างไร  มีจำนวนเท่าไร อะไรบ้าง ?

ตอบ  
ก. คำว่า  นิยตโยคีเจตสิก  หมายความว่า  เจตสิกที่ประกอบได้แน่นอน มี ๔๑ ดวง คือ  อัญญสมานเจตสิก ๑๓          โมจตุกเจตสิก ๔  โลภเจตสิก ๑  ทิฏฐิเจตสิก ๑  โทสเจตสิก ๑  วิจิกิจฉาเจตสิก ๑  โสภณเจตสิก ๒๐ (เว้นวิรตีเจตสิก ๓  อัปปมัญญาเจตสิก ๒) 
          
คำว่า  อนิยตโยคีเจตสิก  หมายความว่า  เจตสิกที่ประกอบไม่แน่นอน มี ๑๑ ดวง คือ มานะ  อิสสา  มัจฉริยะ  กุกกุจจะ  ถินะ  มิทธะ  วิรตี ๓ อัปปมัญญา ๒  อิสสา  มัฉริยะ  กุกกุจจะ  สัมมาวาจา  สัมมากัมมันตะ  สัมมาอาชีวะ  กรุณา  มุทิตา  มานะ  ถินะ  มิทธะ 
         
ข. คำว่า  นานากทาจิเจตสิก  หมายความว่า เจตสิกที่ประกอบได้เป็นบางครั้งบางคราวและไม่ประกอบพร้อมกัน      มี ๘ ดวง  คือ  อิสสา  มัจฉริยะ  กุกกุจจะ  สัมมาวาจา  สัมมากัมมันตะ  สัมมาอาชีวะ  กรุณา  มุทิตา 
คำว่า  กทาจิเจตสิก  หมายความว่า เจตสิกที่ประกอบได้ เป็นบางครั้งบางคราว  มี ๑ ดวง  คือ  มานะ 
คำว่า  สหกทาจิเจตสิก หมายความว่าเจตสิกที่ประกอบได้เป็นบางครั้งบางคราว แต่พร้อมกันมี ๒ ดวงคือ ถินะ  มิทธะ
๔.
ก.  กำเนิดของสัตว์มีกี่อย่าง  คืออะไรบ้าง ?    
ข.  สัตว์ที่เกิดขึ้นโตทีเดียวโดยแน่นอน  มีกี่จำพวก  คืออะไรบ้าง ?    
ตอบ
ก.  กำเนิดของสัตว์  มี  ๔  อย่างคือ
๑.  สังเสทชะกำเนิด       หมายถึง  เกิดในที่ที่มียางเหนียว
๒.  โอปปาติกะกำเนิด     หมายถึง  เกิดผุดขึ้นโตทันที  คล้ายกับว่าตกลงมาจากที่สูง
๓.  อัณฑชะกำเนิด         หมายถึง  เกิดในฟอง
๔.  ชลาพุชะกำเนิด         หมายถึง  เกิดในมดลูก
ข.  สัตว์ที่เกิดขึ้นโตทีเดียวโดยแน่นอนมี  ๒๔  จำพวกคือ
        
สัตว์นรก ๑
        
นิชฌามตัณหิกเปรต ๑
        
เทวดาชั้นจาตุมหาราชิกา ๑  (เว้นพวกภุมมัฏฐเทวดา)
        
เทวดาที่อยู่ในเทวภูมิเบื้องบน  ๕
        
รูปพรหม  ๑๖
๕.  คำว่า  “นิพพาน”  เมื่อแยกบทออกแล้วมีกี่บท  และให้บอกความหมายของบทนั้น ๆ ด้วย  
     และจงแปลวจนัตถะดังต่อไปนี้
                          วินติ    สํสิพฺพตีติ    =   วานํ
                          วานโต  นิกฺขนฺตนฺติ  =   นิพฺพานํ
ตอบ
คำว่า  “นิพพาน”  เมื่อแยกบทออกแล้วมี  ๒  บทคือ  นิ + วาน.  นิ  แปลว่าพ้น  วาน  แปลว่าธรรมที่เป็นเครื่องเกี่ยวโยงไว้  หมายถึง  ตัณหา  เมื่อรวม ๒  บทเข้ากันแล้วเป็น  นิวาน  แปลว่า  ธรรมที่พ้นจากเครื่องเกี่ยวโยง  หมายถึงพ้นจากตัณหา  ดังมีวจนัตถะแสดงว่า
    
วินติ  สํสิพฺพตีติ = วานํ  ธรรมชาติใดย่อมเป็นผู้เกี่ยวไว้  ฉะนั้น  ธรรมชาตินั้นชื่อว่า  วาน  ได้แก่  ตัณหา               
    
วานโต  นิกฺขนฺตนฺติ = นิพฺพานํ ธรรมชาติใดย่อมพ้นจากเครื่องเกี่ยวโยง คือตัณหา  ฉะนั้น ธรรมชาตินั้นชื่อว่า นิพพาน
----------------------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๓
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันเสาร์ที่  12   ธันวาคม  พ.ศ. ๒๕๖๓
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑.
ก. จงแสดงคำปณามและปฏิญญาทั้งบาลีและคำแปล

ข. จงแสดงธรรมชาติของ จิต เจตสิก รูป นิพพาน โดยสังเขป (แสดงบาลีโดยเฉพาะด้วย)     
ตอบ
ก. แสดงคำปณามและปฏิญญาดังต่อไปนี้
            สมฺมาสมฺพุทฺธมตุลํ    สสทฺธมฺมคณุตฺตมํ
           อภิวาทิย ภาสิสฺสํ     อภิธมฺมตฺถสงฺคหํ
         
ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการแด่พระพุทธองค์ผู้ตรัสรู้เญยยธรรมทั้งหลายเอง ไม่มีผู้เปรียบปาน พร้อมด้วยพระสัทธรรมและคณะพระอริยสงฆ์เจ้าทั้งหลาย ซึ่งเป็นผู้อุดมแล้ว จักแต่งคัมภีร์ที่มีนามอภิธัมมัตถสังคหะ ต่อไป



ข. แสดงธรรมชาติของ จิต เจตสิก รูป นิพพาน ดังต่อไปนี้
      
จิต         ธรรมชาติที่รู้อารมณ์  ( อารมฺมณวิชานนลกฺขณํ)
      
เจตสิก    ธรรมชาติที่อาศัยจิตเกิด  ( จิตฺตนิสฺสิตลกฺขณํ)
      
รูป         ธรรมชาติที่มีการผันแปรเปลี่ยนแปลงสลายไป ( รุปฺปนลกฺขณํ)
      
นิพพาน  ธรรมชาติที่สงบจากรูปนามขันธ์ ๕ ( สนฺติลกฺขณํ)  
๒.  
ก. แสดงความหมายของจิตดังต่อไปนี้

     อกุศลจิต    อเหตุกกุศลวิปากจิต    มหากุศลจิต    รูปาวจรจิต    อรูปาวจรจิต

 ข. คำว่า “สหคตํ”  มีกี่อย่างคืออะไรบ้าง จงแปลด้วย ?

ตอบ
ก. แสดงความหมายของจิต ดังนี้
อกุศลจิต  หมายความว่า
จิตที่มีโทษและให้ผลตรงกันข้ามกับกุศลจิต หรือเป็นจิตที่ประกอบกับอกุศลเจตสิก
อเหตุกกุศลวิปากจิต  หมายความว่า  วิบากที่เกิดจากมหากุศลกรรม ๘  มี การเห็น  การได้ยิน  การได้กลิ่นที่ดี เป็นต้น  แต่เป็นอเหตุกะ  
มหากุศลจิต  หมายความว่า  จิตที่ไม่มีโทษ และให้ผลเป็นความสุข และสามารถให้ผลเกิดขึ้นได้มากกว่าตน ทั้งเป็นเบื้องต้นของฌาน  อภิญญา  มรรค  ผล

รูปาวจรจิต  หมายความว่า  จิตทั้ง ๑๕ ดวงนี้  ท่องเที่ยวอยู่ในภูมิอันเป็นที่เกิดแห่งวัตถุรูป  และกิเลสรูปเป็นส่วนมาก  
อรูปาวจรจิต  หมายความว่า  จิตทั้ง ๑๒ ดวงนี้  ท่องเที่ยวอยู่ในภูมิอันเป็นที่เกิดแห่งกิเลสอรูป  และวัตถุอรูปเป็นส่วนมาก  
ข. คำว่า  “สหคตํ” มี ๕ อย่าง คือ

๑. โสมนสฺสสหคตํ
จิตที่เกิดพร้อมด้วยโสมนัสเวทนา  คือ  ความดีใจ

๒. อุเปกฺขาสหคตํ
จิตที่เกิดพร้อมด้วยอุเบกขาเวทนา คือ ความเฉย ๆ

๓. โทมนสฺสสหคตํ
จิตที่เกิดพร้อมด้วยโทมนัสเวทนา  คือ  ความเสียใจ

๔. ทุกฺขสหคตํ

จิตที่เกิดพร้อมด้วยทุกขเวทนา  คือ ความทุกข์กาย

๕. สุขสหคตํ

จิตที่เกิดพร้อมด้วยสุขเวทนา   คือความสุขกาย
๓.  ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒         ข.  โทสมูลจิต ๒           
ค.  โมหมูลจิต ๒

ง.  ปฐมฌานวิปากจิต ๑                       จ.  ทุติยฌานผลจิต
ตอบ
แสดงบาลีและคำแปลในดังต่อไปนี้
ก.  โสมนสฺสสหคตํ  ทิฏฺฐฃิคตสมฺปยุตฺตํ  อสงฺขาริกํ
     จิตที่เกิดขึ้นโดยไม่มีการชักชวน  พร้อมด้วยความดีใจ  ประกอบด้วยความเห็นผิด
     โสมนสฺสสหคตํ  ทิฏฺฐฃิคตสมฺปยุตฺตํ  สสงฺขาริกํ
     จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยความเห็นผิด
ข.  โทมนสฺสสหคตํ  ปฏิฆสมฺปยุตฺตํ  อสงฺขาริกํ
      จิตที่เกิดขึ้นโดยไม่มีการชักชวน  พร้อมด้วยความเสียใจ  ประกอบด้วยความโกรธ
      โทมนสฺสสหคตํ  ปฏิฆสมฺปยุตฺตํ  สสงฺขาริกํ
      จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
ค.  อุเปกฺขาสหคตํ  วิจิกิจฺฉาสมฺปยุตฺตํ  จิตที่เกิดขึ้นพร้อมด้วยความเฉย ๆ  ประกอบด้วยความสงสัย
     อุเปกฺขาสหคตํ  อุทฺธจฺจสมฺปยุตฺตํ  จิตที่เกิดขึ้นพร้อมด้วยความเฉย ๆ  ประกอบด้วยความฟุ้งซ่าน
ง.  วิตกฺกวิจารปีติสุขเอกคฺคตาสหิตํ  ปฐฃมชฺฌาน  วิปากจิตฺตํ
     ปฐมฌานวิปากจิต ที่เกิดพร้อมด้วยองค์ฌาน ๕  คือ  วิตก  วิจาร  ปีติ  สุข  เอกัคคตา
จ. วิจารปีติสุขเอกคฺคตาสหิตํ  ทุติยชฺฌาน  โสตาปตฺติผลจิตฺตํ  สกทาคามิผลจิตฺตํ  อนาคามิผลจิตฺตํ
     อรหตฺตผลจิตฺตํ  ทุติยฌาน โสดาปัตติผลจิต ๑  สกทาคามิผลจิต ๑  อนาคามิผลจิต ๑  อรหัตตผลจิต ๑
     ที่เกิดพร้อมด้วงองค์ฌาน ๔  คือ  วิจาร  ปีติ  สุข  เอกัคคตา
๔. ให้จำแนกจิต ๑๒๑  มาโดยชาติเภทนัย  และภูมิเภทนัย
ตอบ
จำแนกจิต  ๑๒๑  โดยชาติเภทนัย  และภูมิเภทนัย
จำแนกจิตโดยชาติมี  ๔  ชาติ  คือ
๑. อกุศลชาติ  มี  ๑๒   ดวงคือ  โลภมูลจิต ๘  โทสมูลจิต ๒  โมหมูลจิต ๒
๒. กุศลชาติ  มี  ๓๗    ดวงคือ มหากุศลจิต ๘  รูปาวจรกุศลจิต ๕  อรูปาวจรกุศลจิต ๔  มรรคจิต ๒๐
๓.  วิปากชาติ  มี  ๕๒  ดวงคือ  อกุศลวิปากจิต ๗  อเหตุกกุศลวิปากจิต ๘  มหาวิปากจิต ๘  รูปาวจรวิปากจิต ๕  
อรูปาวจรวิปากจิต ๔  ผลจิต  ๒๐
๔.  กริยาชาติ  มี  ๒๐  ดวงคือ  อเหตุกกริยาจิต ๓ มหากริยาจิต ๘  รูปาวจรกริยาจิต ๕  อรูปาวจรกริยาจิต ๔
จำแนกจิตโดยภูมิมี ๔  คือ
๑.  กามภูมิ  มี ๕๔  ดวงคือ  อกุศลจิต  ๑๒  อเหตุกจิต ๑๘  กามาวจรโสภณจิต  ๒๔
๒.  รูปภูมิ  มี  ๑๕  ดวงคือ  รูปาวจรกุศลจิต ๕  รูปาวจรวิปากจิต  ๕  รูปาวจรกริยาจิต ๕
๓.  อรูปภูมิ  มี  ๑๒  ดวงคือ  อรูปาวจรกุศลจิต ๔  อรูปาวจรวิปากจิต  ๔  อรูปาวจรกริยาจิต ๔
๔.  โลกุตตรภูมิ  มี  ๔๐  ดวงคือ  มรรคจิต ๒๐  ผลจิต ๒๐
๕. เจตสิก ๕๒ นั้น เมื่อว่าโดยราสีมีเท่าใด   คืออะไรบ้าง   และในราสีหนึ่ง ๆ มีจำนวนเท่าใด  คืออะไรบ้าง
ตอบ
เจตสิก ๕๒  นั้นเมื่อว่าโดยราสีมี ๓ คือ  ๑. อัญญสมานราสีเจตสิก
๒. อกุศลราสีเจตสิก  ๓.โสภณราสีเจตสิก
ในราสีหนึ่ง ๆ  มีดังนี้คือ 
1. อัญญสมานราสีเจตสิก  มี ๑๓  ดวงคือ
สัพพจิตตสาธารณเจตสิก ๗  ปกิณณกเจตสิก  ๖  รวมเป็นอัญญสมานเจตสิก ๑๓
2. อกุศลราสีเจตสิกมี ๑๔ ดวงคือ คือ  โมจตุกเจตสิก ๔  โลติกเจตสิก  ๓  โทจตุกเจตสิก  ๔  ถิทุกเจตสิก  ๒  วิจิกิจฉาเจตสิก ๑ รวมเป็นอกุศลราสีเจตสิก 14
3. โสภณราสีเจตสิก มี ๒๕ ดวง คือ  โสภณสาธารณเจตสิก ๑๙  วิรตีเจตสิก ๓  อัปปมัญญาเจตสิก ๒  ปัญญินทรีย์เจตสิก ๑  รวมเป็นโสภณเจตสิก ๒๕
๖. จงแสดงสัมปโยคนัยในอกุศลเจตสิก ๑๔ มาดู ?  

ตอบ
แสดงสัมปโยคนัยในอกุศลเจตสิก ๑๔
โมจตุกเจตสิก ๔ 

ประกอบได้ในอกุศลจิต ๑๒ ทั้งหมด
โลภเจตสิก                
ประกอบได้ในโลภมูลจิต ๘
ทิฏฐิเจตสิก             
ประกอบได้ในทิฏฐิคตสัมปยุตตจิต ๔
มานเจตสิก               
ประกอบได้ในทิฏฐิคตวิปปยุตตจิต ๔
โทจตุกเจตสิก ๔       
ประกอบได้ในโทสมูลจิต ๒
ถิทุกเจตสิก ๒           
ประกอบได้ในอกุศลสสังขาริกจิต ๕
วิจิกิจจาเจตสิก         
ประกอบได้ในวิจิกิจฉาสัมปยุตตจิต ๑

๗. จงแสดงสังคหนัย  ในจิตดังต่อไปนี้  ว่ามีเจตสิกประกอบได้เท่าไร  คืออะไรบ้าง

ก.  โลภมูลจิตดวงที่ ๒

ข.  หสิตุปปาทจิต
ค.  มหากุศลจิตดวงที่ ๘

ง.  มหากริยาจิตดวงที่ ๖

จ.  ฌานจิต  ๖๗
ตอบ
ก. โลภมูลจิตดวงที่ ๒   มีเจตสิกประกอบได้  ๒๑ ดวงคือ  อัญญสมานเจตสิก ๑๓,  โมจตุกเจตสิก ๔                  โลภะ,  ทิฏฐิ,  ถิทุกเจตสิก ๒

ข. หสิตุปปาทจิต  มีเจตสิกประกอบได้ ๑๒  ดวงคือ  อัญญสมานเจตสิก  ๑๒  (เว้นฉันทะ)

ค. มหากุศลจิตดวงที่ ๘ มีเจตสิกประกอบได้ ๓๖ ดวงคือ อัญญสมานเจตสิก  ๑๒ (เว้นปีติ), โสภณเจตสิก ๒๔     (เว้นปัญญา)

ง. มหากริยาจิตดวงที่ ๖  มีเจตสิกประกอบได้  ๓๔ ดวงคือ  อัญญสมานเจตสิก ๑๒ (เว้นปีติ) โสภณเจตสิก ๒๒    (เว้นวิรตี ๓)

จ. ฌานจิต ๖๗  มีเจตสิกประกอบได้ ๓๘ ดวงคือ
อัญญสมานเจตสิก ๑๓,   โสภณเจตสิก ๒๕
๘.
ก. ให้แสดงคาถารูปปรมัตถ์  พร้อมคำแปล
ข.  ในรูป  ๒๘  นั้น  เมื่อจัดเป็นประเภทใหญ่  และประเภทเล็กแล้วมีจำนวนเท่าไร  คืออะไรบ้าง ?

ตอบ
ก.  แสดงคาถารูปปรมัตถ์พร้อมคำแปล
              


สมุทฺเทสา  วิภาคา  จ              สมุฏฺฐฃานา   กลาปโต
              


ปวตฺติกฺกมโต  เจติ                  ปญฺจธา  ตตฺถ  สงฺคโห.
การแสดงสงเคราะห์รูปในรูปปริจเฉทนี้  พระอนุรุทธาจารย์แสดงเป็น  ๕  นัย  คือ
๑.  รูปสมุทเทสนัย
การแสดงรูปโดยสังเขป
๒.  รูปวิภาคนัย   
การจำแนกรูปโดยพิสดาร
๓.  รูปสมุฏฐานนัย 
การแสดงสมุฏฐานของรูป
๔.  รูปกลาปนัย   
การแสดงรูปที่เกิดขึ้นเป็นหมวด ๆ
๕.  รูปปวัตติกกมนัย
การแสดงความเกิดขึ้นพร้อมด้วยความดับของรูปตามลำดับ
ข.  ในรูป ๒๘ นั้น  เมื่อจัดเป็นประเภทใหญ่แล้ว  มี ๒ คือ   ๑. นิปผันนรูป  ๑๘   ๒. อนิปผันนรูป ๑๐
เมื่อจัดเป็นประเภทเล็กแล้ว  มี ๑๑ คือ   
๑. มหาภูตรูป ๔       
๒. ปสาทรูป ๕         
๓. วิสยรูป ๗-๔        ๔. ภาวรูป ๒           
๕. หทยรูป ๑          
๖. ชีวิตรูป ๑

๗. อาหารรูป ๑        ๘. ปริจเฉทรูป ๑
๙. วิญญัติรูป ๒

๑๐. วิการรูป ๕-๓
๑๑. ลักขณรูป ๔


๙.  
ก. ให้แสดงความหมายและรูปในแต่ละสมุฏานว่ามีจำนวนเท่าไร  คืออะไรบ้าง ?   ดังนี้    
เอกสมุฏฐานิกรูป    ทวิสมุฏฐานิกรูป   ติสมุฏฐานิกรูป   จตุสมุฏฐานิกรูป   นกุโตจิสมุฏฐานิกรูป 
ข. ให้แปลคาถาดังต่อไปนี้


        
อฏฺฐฃวีสติ   กาเมสุ
         
โหนฺติ   เตวีส  รูปิสุ



สตฺตรเสวสญฺญฃีนํ


อรูเป  นตฺถิ  กิญฺจิปิ ฯ
ตอบ  
ก. แสดงความหมายและจำนวนของรูปในแต่ละสมุฏฐาน ดังนี้

เอกสมุฎฐานิกรูป  หมายถึง  รูปที่เกิดจากสมุฏฐานอย่างเดียว มี ๑๑ คือ ปสาทรูป ๕  ภาวรูป ๒  หทยรูป ๑  ชีวิตรูป ๑  รวม ๙  รูปนี้เกิดจากกรรมเป็นสมุฏฐานอย่างเดียว   วิญญัติรูป ๒  เกิดจากจิตเป็นสมุฏฐานอย่างเดียว
ทวิสมุฏฐานิกรูป   หมายถึง  รูปที่เกิดจากสมุฏฐานทั้ง  ๒  ได้  มี ๑  คือสัททารมณ์ ๑  เกิดจากจิต อุตุเป็นสมุฏฐาน
ติสมุฏฐานิกรูป  หมายถึง  รูปที่เกิดจากสมุฏฐานทั้ง ๓ ได้  มี ๓  คือ  วิการรูป ๓  เกิดจากจิต อุตุ อาหารเป็น
สมุฎฐาน
จตุสมุฎฐานิกรูป  หมายถึง  รูปที่เกิดจากสมุฎฐานทั้ง ๔ ได้  มี ๙  คือ  มหาภูตรูป ๔ รูปารมณ์  คันธารมณ์  รสารมณ์  อาหาร  ปริจเฉทรูป   ปริจเฉทรูป ๑  เกิดจากกรรม  จิต  อุตุ  อาหารเป็นสมุฏฐาน
นกุโตจิสมุฎฐานิกรูป  หมายถึง  รูปที่ไม่ได้เกิดจากสมุฏฐานอย่างใดอย่างหนึ่ง มี ๔  คือ  ลักขณรูป ๔
ข. แปลคาถาดังต่อไปนี้

ในกามภูมิ ๑๑  รูปทั้ง ๒๘  ย่อมเกิดได้
ในรูปภูมิ ๑๕ (เว้นอสัญญสัตตภูมิ ๑)  รูป ๒๓  (เว้นฆานะ  ชิวหา  กายะ  ภาวรูป ๒)  ย่อมเกิดได้
ในอสัญญสัตตภูมิ ๑  รูป ๑๗ (เว้นปสาทรูป ๕  สัททรูป ๑  ภาวรูป ๒  หทยรูป ๑ วิญญัติรูป ๒) ย่อมเกิดได้
ในอรูปภูมิ ๔  ไม่มีรูปอย่างใดอย่างหนึ่งเกิดเลย
๑๐. จงแสดงนิพพาน ๑  นิพพาน ๒  และ นิพพาน ๓ พร้อมความหมายตามลำดับ
ตอบ
พระนิพพานเมื่อว่าโดยสภาวะลักขณะแล้วมีอย่างเดียว คือ  
๑. สันติลักขณะ  
หมายถึง   สงบจากกิเลสและขันธ์ ๕ ทั้งหลาย
พระนิพพานเมื่อว่าโดยปริยายแห่งเหตุแล้ว  มี ๒  คือ
๑. สอุปาทิเสสนิพพาน  
หมายความว่า  นิพพานที่เป็นไปกับขันธ์  ๕  คือ  วิบาก  และกัมมชรูป  ที่เหลือจากกิเลสทั้งหลาย   ได้แก่  นิพพานของพระอรหันต์ที่ยังมีชีวิตอยู่
๒. อนุปาทิเสสนิพพาน 
หมายความว่า  นิพพานที่ไม่มีขันธ์ ๕ คือ  วิบาก และกัมมชรูปที่เหลืออยู่  ได้แก่  นิพพานของพระอรหันต์ที่ปรินิพพานแล้ว

พระนิพพานเมื่อว่าโดยอาการที่เป็นอยู่แล้ว  มี  ๓  คือ

๑.  สุญญตนิพพาน  หมายความว่า  ความเป็นอยู่ของพระนิพพานนั้นสูญสิ้นจากกิเลส  และขันธ์ ๕  ไม่มีอะไรเหลืออยู่แล้ว

๒.  อนิมิตตนิพพาน  หมายความว่า  ความเป็นอยู่ของพระนิพพานนั้นไม่มีนิมิต  เครื่องหมาย รูปร่าง สันฐาน  สีสัน  วรรณะอย่างใดเลย
๓.  อัปปณิหิตนิพพาน  หมายความว่า  ความเป็นอยู่ของพระนิพพานนั้นไม่มีอารมณ์ที่น่าปรารถนา ด้วยโลภะ  และไม่มีตัณหาที่เป็นตัวต้องการอยู่ในนิพพานนั้น
---------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
